open-index/open-wikipedia-markdown huggingface dataset:
Budizam na Zapadu

**Budizam na Zapadu** pozdrazumeva širenje budizma izvan Azije, ka Evropi i Americi. Na zapadu je moguće pronaći mnoštvo budističkih centara, od kojih mnogi primaju monahe koji slede različite monaške tradicije.

Trenutno ima više od sto budističkih centara i udruženja u Velikoj Britaniji, a mnogo više u Sjedinjenim Državama. Neki od njih su prvenstveno centri za budističke imigrante iz Azije (na primer, tajlandski hram u Vimbldonu, London, i kmerski hram blizu Njujorka); drugi su više okrenuti Zapadnjacima koji žele da nauče meditaciju, ili da žive u skladu sa budističkim pravilima.

Danas se procenjuje da u Britaniji ima oko 100 000 budista, što ih čini četvrtom religijom po veličini, posle hrišćanstva, islama i judaizma.

## Historija
Budizam je na Zapad ponovo stigao u 19. veku, i odmah je izazvao veliko interesovanje filozofa, između ostalih Šopenhauera i Ničea. Nemački filozof Fridrih Niče je u svom čuvenom delu *[[Antihrist (knjiga)|Antihrist]]* dao sledeću ocenu budizma:

Zanimanje Britanaca za budizam počelo je krajem XIX veka sa delovanjem Pali Text Society, koje je 1881. godine osnovao T. V. Ris Dejvids (1843—1922.) i bio njegov prvi predsednik. Posle smrti, na tom mestu ga je nasledila supruga K. A. F. Ris Dejvids (1857—1942). Društvo je podsticalo prevodilački rad, istorijske i filološke studije.

Razni evropski naučnici su, takode, preveli niz značajnih tekstova, među njima je i Edvard Konc, a neki od njih su postali i budistički monasi, boraveći u Aziji dugi niz godina. Prvi budistički centar u Velikoj Britaniji osnovao je 1908. godine engleski monah zaređen u Burmi.

*[[Friends of the Western Buddhist Order]]* (organizacija koju je u Londonu 1967. godine osnovao poštovani Sangarakšita) ima članove u čitavoj Evropi i Severnoj Americi, od kojih su većina mahajana budisti.

## Povezano
* Budizam

## Izvori

## Literatura
* Enciklopedija živih religija, Nolit, Beograd. 2004. .
* Kembridžova ilustrovana istorija religije, Stylos, Novi Sad. 2006. .
Abhidhamma Pitaka

:*Za opšti pojam vidi [[Abidarma]]*

**Abidama pitaka** je treći deo Tipitake, budističkog Kanona, a ostala dva dela su Suta pitaka i Vinaja pitaka. Čini je sedam knjiga - Damasangani, Vibanga, Datukata, Pugalapanati, Katavatu, Džamaka i Patana.

Knjige Abidama pitake su nastale uglavnom kasnije od Suta i Vinaja pitake i verovatno su svoj konačni oblik dobile tek nekoliko vekova posle Budine smrti. Tradicija ih sve pripisuje Budi, iako potvrde za to ne postoje. Budisti veruju da u Abidama pitaki nema bilo čega što bi protivrečilo Budinom učenju, razlika je u pristupu, a ne u sadržaju (videti abidama).

## Sadržaj
# **Damasangani** (Nabrajanje fenomena)- Ova knjiga pobrojava sve krajnje realitete (*paramata dama*)koje je moguće naći. 
# **Vibanga** (Knjiga rasprava)- Nastavlja analizu iz *Damasangani*, ovde u formi katehizma.
# **Datukata** (Diskusija u pogledu elemenata)- Ponavljanje prethodnog u formi pitanja i odgovora.
# **Pugalapanati** (Opis ličnosti)- Pomalo van konteksta Abhidama pitake, ova knjiga sadrži opise velikog broja tipova ličnosti.
# **Katavatu** (Tačke nesporazuma) - Ova knjiga sadrži pitanja i odgovore koje je sakupio Mogaliputa Tisa u 3. veku p. n. e., kako bi pomogao da se razjasne nesporazumi između različitih budističkih škola toga vremena.
# **Jamaka** (knjiga parova)- Logička analiza mnogih pojmova izloženih u prethodnim knjigama.
# **Patana** (Knjiga o odnosima) - Daleko najobimnija knjiga u Tipitaki, opisuje 24 zakona uzročnosti na osnovu kojih *dame* utiču jedna na drugu. Ti zakoni, kada se kroz sve moguće permutacije ukrste sa *damama* opisanim u *Damasangani*, pokrivaju apsolutno svako moguće iskustvo koje nam je dostupno.

## Povezano
* Abidarma
* Pali kanon
* Vinaja pitaka
* Suta pitaka

## Vanjske veze
* Budizam A do Z
Abhidhamma

**Abhidharma** () ili **abhidhamma** (pali) je budistički pojam koji znači viša dharma, dalja nauka ili vrhovni zakon ('metafizika' ili 'peri phainomena'). Abhidharma se obično odnosi na komentare Budinih kazivanja, odnosno sutri.

Bez obzira kako preveli ovaj izraz, radi se o nadgradnji najranije buddhističke misli i u smislu metafizike, ali više u smislu odredene fenomenologije. Na Zapadu se *abhidhamma* najčešće naziva buddhističkom psihologijom, ali ona nije samo to, već tumači i razrađuje strukturu obeju strana odnosa subjekt-objekt, i funkcionisanja stvarnosti i psihičkih pojava.
 
Abhidhamma Pitaka je treći deo budističkog pali kanona, pa se u tom smislu odnosi i na tekstualnu tradiciju. Abhidhamma Pitaka je zbirka tekstova kojima se sistematiše Budino učenje. To je kasnija zbirka analitičkih rasprava zasnovanih na spiskovima kategorija izvedenih iz učenja izloženog u govorima. Dodata je kanonu nekolika vekova posle Budine smrti. Abhidhama tumači i razrađuje strukturu odnosa subjekt-objekt, kako funkcionisanja stvarnosti tako i psihičkih pojava. Tri od sedam knjiga abhidhamma su psihološke prirode.

Porast broja kontradiktornih abhidharmi (komentara sutri), doveo je nastanka brojnih škola u ranom budizmu.

## Literatura
* 
* 

## Izvori

## Povezano
* Nama-rupa
* Abidama pitaka

## Reference
Telde

**Telde** je lučki i turistički grad od 102.005 stanovnika na jugozapadu Španjolske, koji administrativno podpada pod Autonomnu zajednicu Kanari.

## Geografija

Telde leži na istočnoj obali otoka Gran Canaria udaljen od centra grada Las Palmasa nekih 15 kilometara prema jugoistoku. 
Grad ima dvije luke; jednu općeg tipa - *Taliarte*,  i industrijsku *Salinetas*.

Pored grada nalazi se najveći otočki aerodrom *Gran Canaria* (IATA: LPA, ICAO: GCLP), koji je inače i peti po prometu u Španjolskoj.

## Historija
Telde je najstarije naselje na otoku i prvi otočki administrativni i biskupijski centar.

Otpor prastanovnika otoka Guanča, konačno je slomio - 1480. konkvistador Pedro de Vera Mendoza, koji je na mjestu današnjeg grada podigao utvrdu - *Telde* (ime je izvedeno od **Telle**, kako su Guanči nazivali vrstu lokalne smokve). Za obližnju planinu - *Cuatro Puertas* (Četiri vrata), se zna da je bila svetište Guanča, zato je danas lokalitet na kom se vrše intenzivna arheološka iskapanja. 
Telde je svojevremeno bio centar za proizvodnju šećera, vina i bojila, koji su izvoženi preko zaljeva *Melenara* na jugoistoku. 
Potražnja za tim artiklima smanjila se tokom 18. vijeka, radi španjolsko-američkog rivalstva, oko prevlasti nad Sjevernom Amerikom.

## Privreda
Privreda današnje Telde se uz stočarstvo i ribarstvo, bazira na bananama i paradajzu koji se izvoze. On je i industrijski grad poznat po proizvodnji amonijum sulfata, za koji se sirovine dobavljaju iz nedalekog termalnog izvora *Las Salinetas*.

## Pobratimski gradovi
*  San Cristóbal de La Laguna, Španjolska

## Reference

## Vanjske veze

* ''Ayuntamiento de Telde''
Barakaldo

**Barakaldo** je grad od 100,313 stanovnika na sjeverozapadu Španjolske, koji administrativno podpada pod autonomnu zajednicu Baskiju i Provinciju Biskaju.

## Geografija

Barakaldo leži na južnoj obali rijeke Nervión, udaljen osam km sjeverozapadno od centra Bilbaa, sa kojim je povezan metro linijom. Poznat je kao industrijsko predgrađe Bilbaa i luka za pretovar ugljena.

## Historija

Točan datum i precizni podaci o osnivanju najstarije elizate u Barakaldu (i samog naselja), izgubljeni su u mračnim vremenima. Prva jezgra današnjeg grada formirana je za ranog srednjeg vijeka na lokalitetu - **Punta**.
Tih pedesetak kuća, postala je jezgra elizate specifične biskajske (i španjolske) crkvene organizacije.
Zna se da je 1051. Barakaldo bio leno biskajskog feudalca Iñigo Lópeza, kog su i zvali Señor od Barakalda.

U 14. vijeku Barakaldo je naselje od dvjesto kuća, u to vrijeme proradile su prve kovačnice nakon rimskih vremena. One su podizane po okolnim planinama, pored šuma (zbog drva) i potoka (radi hidroenergije.

Tokom 17. vijeka Barakaldo je bio rudarski grad u stalnom sukobu sa susjednim naseljima zbog prava na rudu.
Od sredine 19. vijeka zahvatio proces industrijalizacije i ubrzane urbanizacije, točnije od 1864., kad su podignute tri tvornice.
Od kad je 1882. osnovana kompanija - *Altos Hornos y Fábrica de Hierro y Acero de Bilbao*, koja je u Barakaldu izgradila *lberiu* on je postao snažan metalurški centar.
Krajem 20. vijeka metalurški sektor, zahvatila je kriza pa je Altos Hornos de Bizkaia bankrotirao, a brojni radnici izgubili posao.

## Privreda
Barakaldo je svojevremeno bio poznat po proizvodnji opreme za brodove, pa zatim po metalurgiji (čelične cijevi) i mašinogradnji.

Danas se Barakaldo nastoji ekonomski transformirati u transportno - trgovački centar, pomoću aerodroma (IATA: BIO, ICAO: LEBB), luke i novopodignutih trgovačkih centara.

## Pobratimski gradovi
*  Diez de Octubre, Kuba
*  Daira Burka-a Aaiun, Zapadna Sahara
*  Ebebiyín, Ekvatorijalna Gvineja
*  Torredelcampo, Španjolska
*  Portoviejo, Ekvador

## Reference

## Vanjske veze

* ''Ayuntamiento de Barakaldo''
Manises

**Manises** je grad i općina od 30.630 stanovnika na istoku Španjolske, koji administrativno podpada pod 
autonomnu zajednicu Valenciju i Provinciju Biskaju.

## Geografija

Manises leži duž desne obale rijeke Turia, udaljen jedno osam km zapadno od centra Valencije.

On je jedno od 45 satelitskih naselja koji formiraju Metropolitansku Valenciju - konurbaciju u kojoj živi 1.595,000 stanovnika

## Historija
Manises je u grad izrastao tokom 19. vijeka, zahvaljujući keramici, koja se u tom kraju manufakturno proizvodi još od srednjeg vijeka.

## Pobratimski gradovi
*  Vénissieux, Francuska

## Reference
 
## Vanjske veze

* ''Ayuntamiento de Manises''
Paiporta

**Paiporta** je grad i općina od 25,241 stanovnika na istoku Španjolske, koja administrativno podpada pod 
autonomnu zajednicu Valenciju i Provinciju Valenciju.

## Geografija

Paiporta leži udaljena desetak kilometara južno od centra Valencije.

Ona je jedno od 45 satelitskih naselja koji formiraju Metropolitansku Valenciju - konurbaciju u kojoj živi 1.595,000 stanovnika

## Pobratimski gradovi
*  Soliera, Italija

## Reference
 
## Vanjske veze

*  ''Ajuntament de Paiporta''
Dallol

**Dallol** je vulkanski krater, a neki ga čak svrstavaju i u maar, smješten u depresiji Danakila sjeveroistočno od područja Erta Alea u Etiopiji. Ovaj krater je nastao u miocenu, a dovršen je freatskom erupcijom 1926. Ovo je najniži aktivni vulkan na svijetu koji je smješten 82 metara ispod razine mora.

Dallol ime nebrojene vruće izvore i nekoliko gejzira. Ime ovom mjestu dali su Afari, lokalni stanovnici, a ono na njihovom eziku znači *kiseli zeleni ribnjaci*. Zemljište ima vrlo nizak pH 1, zahvaljujući željeznim i sumpornim oksidima. Mjesto umnogome nalikuje Yellowstoneu. Na dnu kratera smješteno je i malo kratersko jezero.
OpenClassrooms

**OpenClassrooms** je neprofitabilna obrazovna organizacija koja nudi veliki broj onlajn kurseva MOOCS. Osnivač je Mathieu Nebra. OpenClassrooms sarađuje sa mnogo univerziteta kako bi obezbedila onlajn kurseve. Kursevi koji se mogu pohađati su iz oblasti fizike, elektrotehnike, hemije,medicine, biologije, sociologije, matematike, informatike, ekonomije itd. U aprilu 2018, OpenClassrooms je imala 1.0 milion korisnika i 750 kurs.

## Kursevi
Kursevi širokog spektra koji se protežu od humanističkih nauka, medicine, biologije, sociologije, matematike, ekonomije i, informatike i drugih oblasti traju od nekoliko nedelja do nekoliko meseci, i koncipirani su na principu interaktivnog online učenja gde kompletan nastavni materijal i podršku eminentnih predavača polaznici dobijaju besplatno. Na kraju svakog modula polaže se test i dobija sertifikat o savladanom programu. Ovaj tip seminarskih studija nije deo standardnog obrazovanja, i polaznici taj kredit ne mogu koristiti kao zamenu za predmete koje slušaju na matičnim fakultetima ako su studenti, ali je znanje koje dobijaju dragoceno.

### Šta čini ove kurseve toliko različitim?
Online kursevi su dostupni već duže vreme. Razlikuje ih činjenica da je ovo pravo iskustvo kursa. Počinje određenog dana, i studenti gledaju video snimke na nedeljnoj bazi i rade domaće zadatke. Ovo su pravi domaći zadaci za pravu ocenu, sa pravim rokom. Na kraju kursa, studenti dobijaju sertifikat. Oni mogu da predstave taj sertifikat svojem poslodavcu i time dobiju bolji posao.

## Obrazovni uticaj
Svako ko ima pristup Internetu ima mogućnost da dobije visoko obrazovanje, dok je učenje sa sebi odgovarajućim tempom. Čak i u lokalnim institucijama, koje nemaju elitne profesore, studenti mogu da se rukovode i motivišu resursima koje obezbeđuje OpenClassrooms.

## Reference

## Spoljasnje veze
* OpenClassrooms oficial
Guecho

**Guecho** (baskijski: *Getxo*) je grad od 78,406 stanovnika na sjeverozapadu Španjolske, koji administrativno podpada pod 
autonomnu zajednicu Baskiju i Provinciju Biskaju.

## Geografija

Guecho leži u estuariju rijeke Nervión u Biskajski zaljev. Poznat je kao predgrađe metropolitanskog Bilbaa od kog je udaljen 
12 km prema sjeveru.

Grad je izrastao spajanjem četiri naselja, to su današnji kvartovi (barrioisi): Algorte, Las Arenas, Neguri i Santa María de Getxo - po ovom posljednjem je čitav grad dobio ime.

## Historija

Najstarije elizata osnovana je u Algortu, koji je tad bio malo ribarsko selo.
Osnivanje grada vezuje se uz dvije plemićke porodice Martiartu i Guecho.

## Znamenitosti

Guecho je danas poznat po neobičnom visećem mostu, kog je još 1893. podigao Alberto Palacio. On je 2006. uvršten na UNESCO-vu 
Listu mjesta svjetske baštine u Evropi kao izvanredan primjer arhitekture industrijske revolucije.

On povezuje njegov kvart Las Arenas, sa gradom Portugalete na lijevoj obali rijeke Nervión.

## Privreda

Guecho još i danas ima nešto tekstilne industrije, ali je baza njegove ekonomije danas turizam, odnosno- uslužni sektor.

## Reference

## Vanjske veze

* ''Ayuntamiento de Getxo''
Itivuttaka

**Itivuttaka** (u prevodu "Tako bi rečeno") je zbirka 112 kratkih Budinih govora. Ovaj spis je dugo figurirao kao najomiljenija zbirka u čitavom pali kanonu, pre svega zato što pokriva veliki deo Budinog učenja  lako razumljivoj formi.

Ime je dobila po uvodnoj rečenici svakog od ovih govora: tako (*iti*) bi rečeno (*vuttam*). Autorstvo ove zbrke se u celini pripisuje Khuđutari, koja je služila u palati kralja Udene u Kosambiju, kao sluškinja jedne od njegovih žena po imenu Samavi. Pošto kraljica nije mogla da izađe iz palate kako bi čula Budine govore, Khuđutara je otišla umesto nje, zapamtila ono što je Buda rekao i potom se vratila u palatu da poduči kraljicu i 500 njezinih pratilja. Zbog ovakvog podviga Buda je naveo Khuđutaru kao najučeniju od svojih nezaređenih sledbenica.

Itivuttaka je prvobitno usmeno prenošena, a prvi put je zapisana tek nekoliko vekova posle Budine smrti.

## Reference
Ćorkan i Švabica

***Ćorkan i Švabica*** je pripovjetka Ive Andrića objavljena 1921. godine. Radnja se odigrava početkom 20. vijeka u neimenovanom bosanskom gradiću čiju učmalu svakodnevnicu privremeno prekine dolazak putujućeg cirkusa. Naslovni protagonist je Ćorkan, sin ciganke i turskog vojnika koji je predmet poruge u gradu, ali koji razvija opsesiju prema lijepog akrobatkinji. 

Godine 1980. je pripovjetka ekranizirana u obliku istoimenog TV-filma u produkciji TV Sarajevo.

## Vanjske veze
*Profil na portalu lektire.me
*Profil na portalu Zadužbine Ive Andrića
Ćorkan i Švabica (TV film)

***Ćorkan i Švabica*** je jugoslavenski televizijski film snimljen 1980. godine u produkciji TV Sarajevo i režiji i po scenariju Uroša Kovačevića. Predstavlja adaptaciju istoimene pripovjetke Ive Andrića. Radnja se događa u neimenovanoj bosanskoj kasabi početkom 20. vijeka čiju učmalu svakodnevnicu poremeti dolazak putujućeg cirkusa. Naslovni protagonist, čiji lik tumači Izet Hajdarhodžić je lokalni idiot koji se zaljubi u lijepu cirkusku akrobatkinju (čiji lik tumači Vladislava Milosavljević).

## Uloge

Ostale uloge &nbsp;▼




## Vanjske veze
*
Letovanje na jugu

***Letovanje na jugu*** je pripovjetka Ive Andrića objavljena 1959. godine. Protagonist je austrijski profesor Alfred Norges koji zajedno sa suprugom Anom dolazi u jedno malo primorsko mjesto provesti odmor. Radnja prikazuje njegovu idiličnu svakodnevnicu koja jednog dana bude prekinuta snažnim jugom zbog koje ga žena moli da se ne ide kupati, a nakon čega slijedi njegov tajanstveni i nikad razjašnjeni nestanak.

Godine 1980. je ekranizirana kao istoimeni televizijski film u režiji Matjaža Klopčiča i produkciji TV Sarajevo.

## Vanjske veze
*Profil na portalu Zadužbine Ive Andriča
Ljetovanje na jugu (TV film)

***Ljetovanje na jugu*** je jugoslavenski televizijski film snimljen 1980. godine. Režirao ga je Matjaž Klopčič a scenario je napisala Bojana Andrić po istoimenoj pripovjetci Ive Andrića. Glavni lik, koga tumači Boris Buzančić je profesor koji dolazi u primorsko mjesto zajedno sa suprugom kako bi proveo godišnji odmor.

## Uloge

## Vanjske veze
*
Veselin Masleša (TV drama)

***Veselin Masleša*** je jugoslavenska biografska TV drama u produkciji TV Sarajevo emitirana 1981. godine. Posvećena je životu komunističkog aktivista i književnika Veslina Masleše, čiji lik tumači Miralem Zupčević. Režirao ju je Sulejman Kupusović a scenario su napisali Jan Beran i Abdulah Sidran.

## Uloge

## Vanjske veze
*
Portugalete

**Portugalete** je grad od 46,120 stanovnika na sjeverozapadu Španjolske, koji administrativno podpada pod autonomnu zajednicu Baskiju i Provinciju Biskaju.

## Geografija

Portugalete leži na lijevoj obali rijeke Nervión, prije njenog estuarija u Biskajski zaljev, točno nasuprot Las Arenasa, jednog od kvartova Guecha sa kojim je povezan slavnim visećim mostom.

I on je jedan od gradova metropolitanskog Bilbaa od kog je udaljen nekih 12 km prema sjeveru.

## Historija

Grad je osnovala 1322. María Díaz de Haro, žena infanta Juana od kastilje i vladarica Gospodstva Biskaja.
Ime je dobio od latinskog **portus galorum**, što je opisivalo njegovu ulogu kao luke za galije.

## Znamenitosti
Portugalete je danas poznat po neobičnom visećem mostu, kog je još 1893. podigao Alberto Palacio. On je 2006. uvršten na UNESCO-vu Listu mjesta svjetske baštine u Evropi kao izvanredan primjer arhitekture industrijske revolucije.

Uz to poznat je i po gotičkoj crkvi sv. Marije iz 13. vijeka.

## Privreda

Portugalete je industrijsko predgrađe Bilbaa, poznat po metalurgiji (proizvodnja kotlova) i po tvornici
sojine sačme.

## Reference

## Vanjske veze

* ''Ayuntamiento de Portugalete''
Krojač za žene

**„Krojač za žene“** je jugoslovenski film iz 1980. godine. Režirao ga je Ivo Lukas, koji je napisao i scenario za film.

## Uloge

## Vanjske veze
*
Pokondirena tikva (razvrstavanje)

**Pokondirena tikva** se može odnositi na:

* Pokondirena tikva, komediju Jovana Sterije popovića iz 1838.
* Pokondirena tikva (opera), komičnu operu u tri čina  Mihovila Logara, napisanu 1956.
* Pokondirena tikva (TV film iz 1981), jugoslovenski TV film iz 1981.
* Pokondirena tikva (TV film iz 1986), jugoslovenski TV film iz 1986.
* Pokondirena tikva (TV film iz 1997), jugoslovenski TV film iz 1997.
Pokondirena tikva (TV drama, 1981)

***Pokondirena tikva*** je jugoslavenska TV komedija u produkciji TV Sarajevo emitirana 1981. godine. Predstavlja adaptaciju istoimenog pozorišnog komada Jovana Sterije Popovića. Režirao ju je Muhamed Mehmedović.

## Uloge

## Povezano
* Pokondirena tikva komedija Jovana Sterije Popovića iz 1838. godine.
* Pokondirena tikva (opera)
* Pokondirena tikva (TV film iz 1986)
* Pokondirena tikva (TV film iz 1997)

## Vanjske veze
*
Operacija Teodor

***Operacija Teodor*** je jugoslavenska TV drama u produkciji TV Sarajevo emitirana 1982. godine. Radnja se temelji na navodno stvarnim događajima koji su se zbili u ljeto 1944. godine, za vrijeme Drugog svjetskog rata i prikazuje kako je njemačka obavještajna služba Abwehr, nakon neuspjelog pokušaja da partizanskog vođu Tita ukloni desantom na Drvar, na njega organizira atentat. Glavni lik koga tumači Marjan Srienc je Andreas Engvird, Nizozemac koji je u okupiranu Jugoslaviju došao član Organizacije Todt odakle antifašističkom pokretu otpora dostavlja obavještajne podatke, te nakon što stekne povjerenje ilegalaca, bude iz okupiranog Mostara prebačen otok Vis gdje se treba lično sresti sa Titom i predati mu važne podatke; u stvarnosti je Engvird dvostruki agent čiji je zadatak ubiti Tita eksplozivom skrivenim u olovci. TV-dramu je režirao Sava Mrmak, a scenarij je napisao Tarik Haverić.

## Uloge

## Vanjske veze
*
Živa zemlja

***Živa zemlja*** je jugoslavenska TV drama u produkciji TV Sarajevo emitirana 1982. godine. Režirao ju je Dušan Anđić, koji je napisao i scenario.

## Uloge

## Vanjske veze
*
Michèle Arnaud

**Michèle Arnaud**, rođena kao **Micheline Caré** (Toulon, 18. ožujka 1919. – Maisons-Laffitte, 30. ožujka 1998.) bila je francuska pjevačica, producentica i rediteljica. Njezine kćerke su pjevačica Dominique Walter te fotografkinja Florence Gruère.

Dobitnica je Ordena Legije časti te odlikovanja *[[Ordre des Arts et des Lettres]]*. Bila je prva pjevačica za Luksemburg na prvom Eurosongu. Pjevala je pjesmu "Ne crois pas", a kasnije i "Les amants de minuit". Njen plasman za obje pjesme ostao je nepoznat.

Po završetku osnovnog obrazovanja u Cherbourgu, otišla je u Pariz, gdje je upisala *[[École libre des sciences politiques]]*. Istovremeno je posvećivala kabare klubove kao što su *Le Tabou* i *La Rose Rouge*. Dana 11. srpnja 1962. pojavila se u prvoj televizijskoj emisiji uživo sa satelitske televizije iz Francuske u Sjedinjenim Državama. Zbog orbitalne staze novootvorenog američkog satelita, Telstar, program je trajao samo dvadeset minuta. S njom se iste večeri pojavio i Yves Montand.

Kasnije se posvetila proizvodnji dokumentarnih filmova. U vlastitoj je produkciji snimila film o Henryju Milleru. Umrla je 30. ožujka 1998., a 30. rujna su njeni ostaci premješteni na pariško groblje Montparnasse.
Pohlepa (budizam)

**Pohlepa** (sanskrt: *raga*, pali: *lobha*) u budizmu označava štetnu želju, odnosno jedan od tri korena zla u umu.

Pohlepa, mržnja i obmana tri su „štetna korena”, odnosno tri osnovna uzroka svih mentalnih nečistoća i loših postupaka.

## Izvori

## Povezano
* Budistička terminologija

## Literatura
*
Pokondirena tikva (TV drama, 1997)

***Pokondirena tikva*** je srpska TV komedija emitovana 1997. godine. Predstavlja adaptaciju istoimenog pozorišnog komada Jovana Sterije Popovića. Režirao ju je Petar Zec koji je napisao i scenario.

## Uloge

Ostale uloge ▼



## Povezano
* Pokondirena tikva komedija Jovana Sterije Popovića iz 1838. godine.
* Pokondirena tikva (opera)
* Pokondirena tikva (TV film iz 1981)
* Pokondirena tikva (TV film iz 1986)

## Vanjske veze
*
Dan, dani... Nedžada K.

***Dan, dani... Nedžada K.*** je jugoslavenski televizijski film snimljen u produkciji Televizije Sarajevo i premijerno prikazan početkom 1982. godine. Režirao ga je Dušan Szabo po vlastitom scenariju. Radnja prikazuje noćni provod jednog mladog čovjeka, čiji lik tumači Mirza Tanović.

## Uloge

Ostale uloge &nbsp;▼




## Vanjske veze
*
Stupni Do

**Stupni Do** je naseljeno mjesto u sastavu općine Vareš, FBiH, Bosna i Hercegovina.

## Historija
Tokom rata u BiH, odnosno bošnjačko-hrvatskog sukoba jedinice HVO su  počinile masakr nad 38 bošnjačkih civila.

## Stanovništvo

## Reference
Budoželje

**Budoželje** je naseljeno mjesto u sastavu općine Vareš, FBiH, Bosna i Hercegovina.

## Stanovništvo

## Reference
Ferrol

**Ferrol** (španjolski: *El Ferrol*) je lučki grad od 67,569 stanovnika na krajnjem sjeverozapadu Španjolske, koji administrativno podpada pod autonomnu zajednicu Galiciju i Provinciju La Coruña.

## Geografija

Ferrol leži na sjevernoj obali istoimenog zaljeva Atlantskog oceana, udaljen 19 km morem prema sjeveroistoku od svog administrativnog centra La Coruñe.

Ime je dobio po svjetioniku (**farol**) koji je označavao ulaz u njegovu luku. Nedaleko od grada na Atlantiku leži velika podmornička baza - *La Graña*.

## Historija

Historija Ferrola kao grada počela je - 1726. kad kralj Felipe V odabrao tada još ribarsko selo Ferrol kao mjesto za pomorsku bazu. Za vladavine kralja Fernanda VI u periodu od 1746. do 59. podignuto je brodogradilište.
Nakon njega je kralj Carlosa III između 1769. - 1774. dao podići kraljevski mornarički arsenal i utvrde.

Od 1939. promjenjeno je ime gradu, koji se odtad do 1980-ih zvao - **El Ferrol del Caudillo**, u čast generalisimusa Francisca Franca, jer je to bilo njegovo rodno mjesto.

## Znamenitosti
Najveća znamenitost grada je crkva Chamorro iz 10. vijeka, okružena keltskim megalitskim ruševinama.

Ferrol je jedna od međustanica Puta Svetog Jakova za Santiago de Compostelu koji je 1987. uvršten na UNESCO-vu 
Listu mjesta svjetske baštine u Evropi.

## Privreda

Današnji Ferrol je jedna od glavnih španjolskih pomorskih baza, jer ima izvrsnu prirodnu luku, zaštićenu sa svih strana stjenovitim brdima. 
I pored toga nije se uspio razviti kao luka trgovačke mornarice, zbog konkurencije nedaleke La Coruñe, a i zbog tog što sve do 1904. nije podignuta željeznička pruga. Na mjestu nekadašnjeg brodogradilišta podignute su zgrade Pomorske akademije i arsenala sa brojnim radionicama i nekoliko suhih dokova.

Izvoz iz luka je minimalan, a uvoz je uglavnom ograničen na sirovine za metalurgiju.

## Pobratimski gradovi
*  Lugo, Španjolska
*  Mondoñedo, Španjolska
*  Adelaide, Australija

## Reference
 
## Vanjske veze

* ''Concello de Ferrol''
Ja sam samo jedan od mnogih s gitarom

***Ja sam samo jedan od mnogih s gitarom*** drugi je studijski album hrvatskog pop rock sastava Srebrna krila koji je 1980. godine objavila diskografska kuća Jugoton.

## Popis pjesama

### A strana

# "Ja sam samo jedan od mnogih sa gitarom" (3:14)
# "Đavo"(2:38)
# "Kucni tri put' na vrata" (2:58)
# "Prvi slatki grijeh" (3:10)
# "Pričao bih ti o sebi" (4:41)

### B strana

# "Non stop" (3:54)
# "Grešnica" (3:18)
# "Ruku na srce, vražja si cura" (2:51)
# "Zvali smo je Ljilja" (3:33)
# "Ostani" (3:02)

## Izvođači

* Vlado Kalember - vokal, bas-gitara
* Davor Dado Jelavić - gitara
* Duško Mandić - gitara
* Adi Karaselimović - bubnjevi
* Mustafa Ismailovski - klavijature
Nacionalni spomenici u Prijedoru

Na listi nacionalnih spomenika Bosne i Hercegovine za općinu Prijedor se nalaze sljedeći spomenici:
* Čaršijska džamija u Prijedoru, mjesto i ostaci graditeljske cjeline
* Pravoslavna crkva brvnara (crkva posvećena prenosu moštiju sv. Nikole) u Jelićki, graditeljska cjelina
* Mjesto Gradske (Sultan Ahmedove) džamije sa haremom i nišanima
* Crkva sv. Ilije u Marićki, graditeljska cjelina
* Zgrada željezničke sekcije, historijski spomenik

## Reference
Nacionalni spomenici u Prnjavoru

Na listi nacionalnih spomenika Bosne i Hercegovine za općinu Prnjavor se nalaze sljedeći spomenici:
* Harem Gradske džamije,
* Pravoslavna crkva brvnara (crkva svetih apostola Petra i Pavla) u Palačkovcima, (graditeljska cjelina).
## Reference
Nacionalni spomenici u Doboju

Na listi nacionalnih spomenika Bosne i Hercegovine za općinu Doboj se nalaze sljedeći spomenici:
* Crkvina u Makljenovcu, (arheološki lokalitet),
* Kuća Mulalić, (historijska građevina),
* Rimski logor i civilno naselje u Makljenovcu, (arheološki lokalitet),
* Stari grad Doboj, (graditeljska cjelina).
## Reference
Ligatići

**Ligatići** je naseljeno mjesto u sastavu općine Vareš, FBiH, Bosna i Hercegovina.
Ime ovog sela moguće je izvesti iz slavenske riječi * lug, mala šuma, gaj - Lugatići. pošto se nalazi ispod šumskih obronaka Velike glave.
Prema popisu Vareških džemata koji donosi Hamdija Kreševljaković može se konstatovati da ime Ligatići ima kontinuitet od 1865.
Na osnovu toponima Rovine(rudnik),Rogopeča(rudopeča),Kovačka voda,Kutlovci(kotlovci),Mijevici(mjehvci) može se zaključiti da u samom mjesto i njegovoj okolini bilo rudarenja odakle su se majdani u Očeviji(Hočevija) snadbijevali željezom za kovanje.

## Stanovništvo

## Reference
Stavnja

**Stavnja** je rijeka u središnjoj Bosni i Hercegovini i desna je pritoka rijeke Bosne.

Stavnja izvire na planini Zvijezdi kod Vareša (taj se grad smjestio u kotlini Stavnje). Vrelo Stavnje je u podzemnom jezeru u pećini, imena Pećina. Pećina je otvorena prema jugu i prema sjeveru i kroz nju je cesta od Vareša prema Olovu. Prema sjeveru je otvorena prostranoj kraškoj udolini imena Ponikva. Od Pećine i vrela Stavnje proteže se uz desnu obalu Stavnje brdo Velež (bog Veles u slavenskoj mitologiji) do udoline Pet potoka. U toj udolini se pet potoka ulijeva u potok Varešac koji nakon kratkog toka ulijeva u Stavnju. Nakon toga u Stavnju se ulijeva još nekoliko potoka, nakon čega postaje prava planinska rijeka.

Poslije zatvaranja Željezare u Varešu, rijeka je je postala ekološki čistija, poribljena je potočnom pastrmkom i sve više privlači ribolovce.

## Literatura
* Jovan Đ, Marković - Enciklopedijski geografski leksikon Jugoslavije, Svjetlost, Sarajevo, 1990.
## Izvori
Karići (Vareš)

**Karići** je nenaseljeno mjesto u sastavu općine Vareš, FBiH, Bosna i Hercegovina.

To je mjesto gdje se nalazi poznato dovište.

## Stanovništvo

## Reference

## Vanjske veze
* http://karici.com/ Internet prezentacija dovišta.
* Satelitski snimak
* http://www.panoramio.com; Džamija Karići 
* http://www.tic-vares.info, Džamija Karići
Hasanaginica (TV drama)

***Hasanaginica*** je jugoslovenska dvodelna  TV drama u produkciji TV Beograd emitovana 1983. godine. Temelji se na scenariju Ljubomira Simovića koji je obradio znamenitu narodnu pesmu *[[Hasanaginica]]*. Radnja se događa u 17. veku u Imotskog krajini i prikazuje tragičnu sudbinu supruge jednog od lokalnih osmanskih feudalaca; za radnju je karakteristično da je naglasak stavljen na političke intrige kao i da likovi koriste izraze karakteristične za 20. vek. Režirao ju je Slavoljub Stefanović Ravasi.

## Uloge

## Vanjske veze
*
Aleksandra Nikolić

**Aleksandra Nikolić** (Sombor, 7. april 1954) je srpska televizijska, filmska i pozorišna glumica.

## Biografija
Rođena je 7. aprila 1954. godine u Somboru, SR Srbija. Glumu je diplomirala na FDU, u klasi prof. Milenka Maričića. Članica je Narodnog pozorišta u Beogradu od 1980. godine i ima status prvakinje.

## Filmografija

|-
|1969 || Služavka || Mina
|-
|1980 || Mama || 
|-
|1981 || Beskrajna noć Moli Blum || 
|-
|1982 || Živa zemlja || 
|-
|1982 || Putovanje || 
|-
|1983 || Hasanaginica (TV Beograd) || Hasanaginica
|-
|1984 || Divlja patka || Hedviga
|-
|1984 || Bele udovice || 
|-
|1986 || Tajna Laze Lazarevića || Ana / Švabica
|-
|1987 || Uvek spremne žene || Radnica
|-
|1987 || Ivanov || Ana Petrovna
|-
|1988 || Portret Ilije Pevca || Velinka Delić
|-
|1988 || Sentimentalna priča || Milena
|-
|1989 || Mister Dolar || Ela
|-
|1993 || Bolje od bekstva || Bolničarka
|-
|1993 || Ogledalo pesnika — Marija Čudina || 
|-
|1993 || Mediala — kob dva merila || 
|-
|1993-1996 || Srećni ljudi || Savka Ilić
|-
|1997 || Gore-dole || Sestričina stare gospođe 1
|-
|2004 || Skela || Žena trgovca konopcima
|-
|2007-2015 || Ulica lipa || Veska
|-
|2009 || Neko me ipak čeka || Doktorka
|-
|2010 || Selo gori, a baba se češlja || Doktorka
|-
|2011 || Pregradni zid || 
|-
|2012 || Klip || Vaspitačica u domu
|-
|2013 || Put ružama posut || Jelena Balšić
|-
|2013 || Ravna Gora || Bibliotekarka Jagodić
|-
|2014 || Samac u braku || Verkina majka
|-
|2015 || Bez stepenika || Upravnica
|-
|2015 || Porodica || Marija Stanković
|}

## Reference

## Vanjske veze
* 
* Aleksandra Nikolić  na sajtu Narodnog pozorišta u Beogradu
Hasanaginica (TV film)

***Hasanaginica*** je jugoslavenski televizijski film snimljen 1983. godine u produkciji TV Sarajevo i režiji Aleksandra Jevđevića.  Predstavlja adaptaciju istoimene narodne pjesme. Režirao ju je Aleksandar Jevđević, a scenarij je pisao Alija Isaković.

## Radnja
Radnja se odvija u Imotskoj krajini za vreme osmanske vladavine i prikazuje tragičnu sudbinu supruge lokalnog feudalca.

## Uloge

## Vanjske veze
*
Zagrljenici

***Zagrljenici*** je jugoslavenska TV drama u produkciji TV Sarajevo emitirana 1983. godine. Predstavlja adaptaciju istoimenog teatarskog komada Miodraga Žalice. Režirao ju je Milan Bilbija.

## Uloge

## Vanjske veze
*
Skretničar (TV film)

***Skretničar*** je jugoslavenski televizijski film snimljen 1984. godine u režiji Muhameda Mehmedovića po scenariju Voje Babića. Naslovni protagonist, koga tumači Pero Kvrgić, je radnik na željeznici koji je nekad bio pedantan i pouzdan, da bi se nakon smrti supruge počeo okretati piću.

## Uloge

Ostale uloge &nbsp;▼




## Vanjske veze
*
Ravne (Vareš)

**Ravne** je naseljeno mjesto u sastavu općine Vareš, FBiH, Bosna i Hercegovina.

## Stanovništvo

## Reference
Nacionalni spomenici u Palama

Na listi nacionalnih spomenika Bosne i Hercegovine za općinu Pale se nalaze sljedeći spomenici:
* Cekovića kuća (historijska građevina),
* Hadžišabanovića vila,
* Nekropola sa stećcima Mramorje u Buđi (historijsko područje),
* Pravoslavna crkva Uspenja presvete Bogorodice (historijski spomenik),
* Rimokatolička crkva Sv. Josipa (graditeljska cjelina)
## Reference
Nacionalni spomenici u Novom Goraždu

Na listi nacionalnih spomenika Bosne i Hercegovine za općinu Novo Goražde se nalaze sljedeći spomenici:
* Crkva Sv. Georgija u  Sopotnici, graditeljska cjelina
* Stari grad Samobor, graditeljska cjelina. Nalazi se na stjenovitom vrhu brda, na jednom od obronaka Borovske planine, iznad ušća rječice Janjine u Drinu. Stari grad Samobor se prvi put spominje 1397.godine. Sagradio ga je Sandalj Hranić Kosača. Samobor je bio jedan od najomiljenijih gradova Kosača. Češće se spominje u dokumentima iz prve polovine 15.vijeka, u vezi sa boravkom dubrovačkih izaslanika kod Sandalja Hranića. U dokumentu od 13.01.1423. u itineraru jednog dubrovačkog poslanstva spominje se i podgrađe Samobora (Sottosamobor), gdje su se dubrovački emisari sreli sa Sandaljem. Samobor je bio i jedan od glavnih gradova hercega Stjepana Vukčića Kosače koji je naslijedio svog strica Sandalja Hranića 1435. godine. Grad Samobor u župi Pribud pominje se u povelji aragonsko-napuljskog kralja Alfonsa V od 19.02. 1444. godine, kojom potvrđuje Stjepanu Vukčiću Kosači poimenice njegove nabrojane posjede. U dvije povelje sličnog sadržaja pominje se grad Samobor sa okolinom: prva povelja je izdata 20. 01. 1448. od rimskog kralja Fridriha III; druga izdata 01.04.1454. opet od kralja Alfonsa V.
* Turbeta Sijerčića, natkrivena grobnica sa grobljem,
## Reference
Faruk Sokolović

**Faruk Sokolović** (Sarajevo, 18. septembar 1952) je  bosanskohercegovački televizijski producent, režiser, scenarist i glumac, najpoznatiji po radu na TV-seriji *[[Viza za budućnost]]*.

## Producent

|- style="background: Lavender; text-align:center; "
| colspan="4" |2000.e_
|-
| 2002. || Viza za budućnost: Novogodišnji special || /
|-
| 2003. || Viza za budućnost: Novogodišnji special || /
|-
| 2004. || Viza za budućnost: Novogodišnji special || /
|-
| 2006 2007. || Tata i zetovi (TV serija)|| /
|-
| 2002 2008. || Viza za budućnost (TV serija)|| /
|-
| 2008 2009. || Pečat || /
|- style="background: Lavender; text-align:center; "
| colspan="4" |2010.e
|-
| 2011 2012. || Foliranti (TV serija) || /
|}
## Režiser

|- style="background: Lavender; text-align:center; "
| colspan="4" |1980.e_
|-
| 1984. || Provincija u pozadini (TV film) || /
|-
| 1985. || Srebrena lisica (TV film) || /
|-
| 1986. || Ja sam starinski ormar (TV film) || /
|-
| 1987. || Ne znate vi Martina (TV film) || /
|-
| 1988. || Zagubljen govor (TV serija)|| /
|-
| 1988. || Inat (TV film) || /
|- style="background: Lavender; text-align:center; "
| colspan="4" |1990.e
|-
| 1990. || Majstori mraka (TV film) || /
|-
| 1991. || Sarajevske priče (TV serija) || /
|-
| 1997. || San (TV film) || /
|- style="background: Lavender; text-align:center; "
| colspan="4" |2000.e
|-
| 2000. || Tunel || /
|-
| 2000. || Mliječni put || /
|-
| 2004 2005. || Crna hronika || /
|-
| 2006. || Mikrofon je vaš (TV serija) || /
|-
| 2006 2007. || Tata i zetovi (TV serija)|| /
|-
| 2005 2008. || Viza za budućnost (TV serija)|| /
|-
| 2008 2009. || Pečat || /
|- style="background: Lavender; text-align:center; "
| colspan="4" |2010.e
|-
| 2011 2012. || Foliranti (TV serija) || /
|}
## Scenarist

|- style="background: Lavender; text-align:center; "
| colspan="4" |1990.e_
|-
| 1991. || Sarajevske priče (TV serija) || /
|- style="background: Lavender; text-align:center; "
| colspan="4" |2000.e
|-
| 2000. || Tunel || /
|-
| 2000. || Mliječni put || /
|-
| 2008 2009. || Pečat || /
|}
## Glumac

|- style="background: Lavender; text-align:center; "
| colspan="4" |1980.e_
|-
| 1984. || Skretničar (TV film) || /
|-
| 1985. || Srebrena lisica (TV film) || /
|-
| 1989. || Čovjek koji je znao gdje je sjever a gdje jug (TV film)|| /
|}
## Asistent režije
|- style="background: Lavender; text-align:center; "
| colspan="4" |1970.e_
|-
| 1976. || Sjeverno od sunca (TV film) || /
|}
## Vanjske veze
*
Nacionalni spomenici u Gradišci

Na listi nacionalnih spomenika Bosne i Hercegovine za opštinu Gradiška se nalaze sljedeći spomenici:
* Crkva brvnara posvećena sv. Nikoli u Romanovcima, graditeljska cjelina,
* Filijalni hram svetog apostola Petra i Pavla u Grbavcima, historijska građevina,
* Harem Musala, grobljanska cjelina,
* Derviš Hanume medresa, historijska građevina,
* Prahistorijsko naselje Donja Dolina u selu Donja Dolina, arheološko područje,
* Turbe Šejh-Gaibije i harem Tekijske džamije, graditeljska cjelina,
* Srednjovjekovna tvrđava Vrbaški grad i crkva Svetog Đorđa u Gornjim Podgradcima, graditeljske cjeline
* Vijećnica i Hotel Kajzer (Zavičajni muzej Gradiške), graditeljska cjelina.
* Manastirište u Gornjim Kijevcima, arheološko područje,
## Reference
Provincija u pozadini

***Provincija u pozadini*** je zbirka priča bosansko-hercegovačkog književnika Hasana Kikića objavljena u Zagrebu 1935. godine. Inspirirana autorovim odrastanjem u Bosni pod austro-ugarskom vlašću za vrijeme Prvog svjetskog rata, sastoji se od priča koje opisuju stradanje tamošnjeg stanovništva čiji su očevi i muževi prisiljeni ginuti na dalekim bojištima, a njihove porodice izložene konfiskaciji goveda i druge imovine kako bi se financirao ratni napor, a što izaziva siromaštvo i glad.

Godine 1984. je po motivima zbirke snimljen istoimeni televizijski film u produkciji TV Sarajevo. 

## Vanjske veze
*Prikaz na portalu lektire.me
Provincija u pozadini (TV film)

***Provincija u pozadini*** je jugoslavenski televizijski film snimljen 1984. godine u produkciji TV Sarajevo i režiji Faruka Sokolovića. Predstavlja adaptaciju istoimene knjige Hasana Kikića. Radnja se odvija u malom bosanskom gradiću u prvim mjesecima Prvog svjetskog rata i prikazuje kako se na taj grad, iako je daleko od ratišta, rat odražava kroz destruktivne posljedice kako što su razbijanje porodica zbog regrutacije u austro-ugarsku vojsku, kao i siromaštvo i glad.

## Uloge

Ostale uloge ▼




## Vanjske veze
*
Hasan Kikić

**Hasan Kikić** (Gradačac, 20. august 1905. – Čemernica, 6. maj 1942), bosanskohercegovački književnik koji je pisao i poeziju i prozu. Zajedno sa Skenderom Kulenovićem i Safetom Krupićem osnovao je časopis *[[Putokaz (časopis)|Putokaz]]*, u osvit kulturalnog i političkog uzdizanja Bošnjaka. Časopis je izlazio u periodu od 1937. do 1939. godine. Poginuo je kao partizan 6. maja 1942. u četničkoj zasjedi kod sela Rapta, na planini Čemernici. 

## Biografija
Rođen u osiromašenoj begovskoj porodici, kao jedan od sedam sinova roditelja Hase i Munire (rođene Đulbegović). 
Učiteljsku školu je pohađao u Derventi i Zagrebu i radio kao učitelj u Pašinom Konaku (Hajderovići) u okolini Zavidovića, Rogatici, Gornjem Sjeničaku u okolini Vrginmosta i Pisarovini u Hrvatskoj. Pravni fakultet pohađao i završio u Beogradu. 

1937. godine zajedno sa Skenderom Kulenovićem i Safetom Krupićem u Zagrebu pokrenuo bošnjački časopis *Putokaz*. Surađivao je u *[[Pečat (časopis)|Pečatu]]* (1939–1940). Sa početkom Drugog svjetskog rata odlazi u partizane u februaru 1942. i kao komesar bataljona gine tri mjeseca kasnije - 6. maja 1942. u četničkoj zasjedi. 

Po njemu je nazvana Nagrada za prosvjetne radnike u Socijalističkoj republici Bosni i Hercegovini.

## Bibliografija
* *[[Provincija u pozadini]]*, Epoha. Zagreb, 1935; 
** *Provincija u pozadini i druge pripovijetke*, Zora. Zagreb, 1951; 
** 3. izd. Veselin Masleša, Sarajevo, 1981; 
** 4. izd. Veselin Masleša, Sarajevo, 1985; 
* *Ho-ruk*, roman, Slob, Zagreb 1936.
* *Šta se dogadja u Španiji*, Koprivnica, 1937. Objavljeno pod imenom Alija Korjenić.
* *Bukve*, roman, Hrvatska naklada. Zagreb, 1938; 
** Vzpoura Kokinů, (Bukve). Prev. na češki Anna Urbanová Praha 1946; ELLK. Praha, 1947.
* *Lole i hrsuzi*, Svjetlost. Sarajevo, 1947; 
** 2. izd. Gradačac (Turističko društvo), 1974.
* *Zgode o nasušnom hljebu*, Nakladni zavod Hrvatske, Zagreb, 1949.
* *Djela, Knjiga I-III*, Svjetlost, Sarajevo, 1952-53.
* *Carska goveda*, Prosveta. Beograd, 1952; 
** Preveo na ruski, Derviš Imamović, Carski skot, Moskva, 1959; 
** Turističko društvo. Gradačac, 1973;  
** Veselin Masleša. Sarajevo, 1981.
* *Dedija*, Pripovijetke. Seljacka knjiga. Sarajevo, 1953.
* *Proza*, Prosveta; Svjetlost; Mladost. Beograd: Sarajevo: Zagreb, 1967 (Srpskohrvatski pisci XX veka).
* *Izabrana djela Knjiga I-III*, Priredili Rizo Ramić i Miroslav Vaupotić. Svjetlost Sarajevo, 1969.
* *Pripovijetke - Provincija u pozadini - Bukve - Lole i hrsuzi*, Matica hrvatska; Zora. Zagreb, 1969.
* *Sabrana djela, Knjiga I-V* Univerzal Tuzla, 1987.

## Reference

## Vanjske veze
* Kitabhana
* Provincija u pozadini, članak o Hasanu Kikiću na portalu jergovic.com
Pravoslavna Crkva svetog Vaznesenja Hristovog u Nevesinju

**Crkva Svetog vaznesenja Hristovog u Nevesinju** nalazi se u opštini  Nevesinje, Bosna i Hercegovina. Pripada Srpskoj pravoslavnoj crkvi, i  Eparhiji zahumsko-hercegovačkoj i primorskoj. Komisija za očuvanje nacionalnih spomenika, na sjednici održanoj od 27. juna do 2. jula 2005. godine, donijela je odluku da se crkva proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.
### Historija
Sagrađena je u periodu od 1879. do 1886. godine, kada je, 15. avgusta, i osvećena. Pisanih istorijskih podataka o objektu nema. 
Do 1936. godine crkva je bila pokrivena kamenim pločama. U toku II svjetskog rata crkva je zapaljena. Nakon rata pretvorena je u skladište vune.
 
Tokom 1951. godine obavljena je restauracija crkve, nakon kojih je crkva ponovo osvećena. Radovi na restauraciji, vršeni su,  i u periodu od 1987. do 1988. godine.
 
U periodu nakon 1991. godine u okviru dvorišnog zida crkve, u jugozapadnom dijelu parcele, sagrađen je objekat parohijskog doma.
### Opis
U arhitektonskom oblikovanju crkve prisutni su elementi neoromanike vidljivi u pravougaonoj osnovi, masivnim zidovima bez mnogo otvora, jednostavnim izduženim i lučno završenim prozorima i kamenom pravougaonom portalu. 
 
Crkve ima pravougaonu osnovu 9,20 x 20,0 m i pripada jednobrodnim bazilikama sa pripratom, naosom i oltarskim prostorom. Zasvedena apsida, na istočnoj strani, u osnovi je izvedena kao polukružna. Visina crkve, mjerena od nivoa terena do krovnog vijenca, iznosi oko 7,30 m, a apside oko 6,0 m.
 
U osovini spoljnog zida zapadne fasade izveden je zvonik približno kvadratne tlocrtne osnove 2,80 x 2,90 metara. Visina zvonika iznosi oko 15 m. Građen je od pravilno tesanog kamena sa cementnim fugama. Konstrukcija zvonika je oslonjena na četiri masivna stuba od kojih su dva «utopljena» u debljinu zida. Stubovi, dimenzija 85 x 80&nbsp;cm, međusobno su povezani čeličnim zategama, postavljenim u visini kapitela. Stubovi nose konstrukciju bačvastog svoda.

Ikonostas crkve postavljen je 1951. godine na mjesto starijeg kamenog. Ram ikonostasa je izrađen od drveta na koji su pričvršćene ikone, slikane na platnu. Ikone međusobno razdvaja tordirani stub. U kompozicionom pogledu raspored ikona na ikonostasnoj pregradi može da se podijeli na četiri horizontalne cjeline.

Godine 1987/88. tokom renoviranja u unutrašnjosti, na svodu crkve, načinjeno je nebo.

U sklupu parohijske kuće u Nevesinju postoji biblioteka sa čitaonicom Srpske pravoslavne opštine Nevesinje. Među knjigama se izdvaja Časoslov iz 1761. godine, više oktoiha, cvjetnih trioda, malih i velikih trebnika, tipika, crkvenih kalendara, psaltira, služebnika i dr. U aprilu 2002. godine urađena je  restauracija i novo koričenje 87 knjiga u Narodnoj biblioteci u Beogradu.
## Literatura
* Ljiljana Ševo,  Pravoslavne crkve i manastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002.
## Reference
Crkva sv. Save u Bileći

**Crkva Svetog Save u Bileći** nalazi se u opštini  Bileća, Bosna i Hercegovina. Pripada Srpskoj pravoslavnoj crkvi, i  Eparhiji zahumsko-hercegovačkoj i primorskoj. Komisija za očuvanje nacionalnih spomenika, na sjednici održanoj od 16. do 22. jula 2006. godine, donijela je odluku da se crkva proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.
### Historija
Crkva Sv. Save u Bileći je sagrađena 1896. godine. Pisanih istorijskih podataka o objektu crkve nema. 
### Opis
Prema konceptu prostorne organizacije, crkva Sv. Save u Bileći pripada tipu jednobrodne crkve sa pripratom, naosom i oltarskim prostorom. 
U arhitektonskom smislu crkva je građena u eklektičkom stilu, pravougaone osnove, sa spolja trostranom, a iznutra polukružnom apsidom, jednostavnim izduženim i lučno završenim prozorima i kamenim portalom.
  
Crkva ima pravougaonu osnovu. Dimenzije stranica oko 9,5 x 22,0 m. Na istočnoj strani se nalazi apsida koja je sa spoljne strane trostrana, a sa unutrašnje polukružna. Visina, mjerena od nivoa terena do krovnog vijenca, iznosi oko 9,0 m.

Na vrhu zabatnog zida zapadne fasade, na dijelu sljemena krova, nalazi se zvonik na preslicu. Zvonik je izrađen od dva tornjića između kojih je prostor u kom je smješteno jedno zvono sa kamenim krstom na vrhu.

Oltarski prostor od prostora naosa je odvojen zidanim ikonostasom. Za tri stepenika je uzdignut od prostora naosa. Čine ga tri polukružne niše. Njegova dubina iznosi oko 4,5 m. Središnje mjesto u oltaru zauzima časna trpeza.
 
Ikonostasna pregrada je smještena u lučni otvor između oltara i naosa crkve.

Zidne slike na ikonostasnoj pregradi i dvije zidne slike na pomenutom lučnom otvoru tokom 2004. godine izradio je Bogoljub Arsenijević.

U crkvenom dvorištu, sjeverno od crkve, nalazi se spomenik žrtvama Prvog svjetskog rata. Spomenik je napravljen u obliku stepenasto izduženog obeliska po kom su ispisana imena žrtava.
## Literatura
* Ljiljana Ševo,  Pravoslavne crkve i manastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002.
## Reference
Te (filozofija)

:*Za hemijski element *'Te** vidi [[Telur]]''

**Te** ili **de*' (kin: 德 - narav, vrlina) je pojam [[taoizam|taoističke]] filozofije koji označava vrlinu, odnosno ispoljavanje [[tao]]a u životu i delovanju bića kao njihova unutrašnja [[priroda]] i harmonija svemira. Zbog toga je ideal taoističkog morala prirodnost i povratak prirodi.

== Lao Ce ==



Po [[Lao Ce]]u, [[tao]] je ono iz čega sve stvari proizlaze. U procesu nastajanja svaka pojedina stvar dobija nešto od univerzalnog tao-a, što se naziva te, unutrašnja »moć« ili »vrlina«. *Te* neke stvari je ono što ona prirodno jeste. Lao Ce veli: »*Sve stvari štuju tao i cene te*«. *Tao* je ono iz čega proizlaze, a *te* ono po čemu su ono što jesu.

Po Lao Ceovoj teoriji »[[nedelanje|nedelanja]]« čovek treba da ograniči svoje delatnosti na ono što je nužno i prirodno, a prirodno znači slediti svoj *te* bez nametnutog napora. Pri tom čovek treba da uzme jednostavnost kao rukovodeće načelo života. Nema ničega što može biti jednostavnije od Tao-a, stoga čovek koji sledi Te mora voditi najjednostavniji moguć život.

== Čuang Ce ==



Taoistički ideal spontane vrline suprotstavljen je konfucijevskom idealu kultivisane uljudnosti (vidi: [[li]]), smatrajući ga izveštačenim i opasnim: „Različite teorije o dobroti i pravednosti, koje rađa razum, veštačke su i bolećive... poput tumora koji je, iako izrastao iz tela, protivan njegovoj prirodi... To su proizvodi lovaca za slavom.“(Čuang Ce)

== Literatura ==
* 
* 

== Izvori ==


== Povezano ==
* [[Tao]]
* [[Tao te đing]] (*Knjiga puta i vrline'')
* Nedelanje
San Juan de Aznalfarache

**San Juan de Aznalfarache** je grad i općina od 21,458 stanovnika na jugozapadu Španjolske, koji administrativno podpada pod autonomnu zajednicu Andaluziju i Provinciju Sevilla.

## Geografija
San Juan de Aznalfarache leži duž lijeve obale rijeke Guadalquivir, udaljen oko 7 km jugozapadno od centra Seville.

On je jedan od 46 satelitskih naselja koji formiraju Metropolitansku Sevillu, konurbaciju u kojoj živi 1,288.982 stanovnika

## Reference

## Vanjske veze

* ''San Juan de Aznalfarache''